pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมศุลกากรชี้แจงกรณีการเอื้อประโยชน์ให้กับผู้ผลิตอาหารสัตว์
วันอังคารที่ 19 มิถุนายน 2561
กรมศุลกากรชี้แจงกรณีการเอื้อประโยชน์ให้กับผู้ผลิตอาหารสัตว์
รองโฆษกพรรคประชาธิปัตย์ กล่าวหาหลักจากเรียกร้องให้รัฐบาลใช้มาตรการจัดเก็บภาษีนําเข้าข้าวสาลี 27 % จากต่างประเทศตามหลักการขององค์การการค้าโลกหรือดับเบิลยูทีโอ ผ่านไป 5 ปี รวมยุครัฐบาล คสช. ด้วย ทําให้รัฐสูญเสียรายได้จากภาษีนําเข้าเกือบ 20,000 ล้านบาท
จากกรณีที่ นางมัลลิกา บุญมีตระกูล มหาสุข รองโฆษกพรรคประชาธิปัตย์ กล่าวหาหลักจากเรียกร้องให้รัฐบาลใช้มาตรการจัดเก็บภาษีนําเข้าข้าวสาลี 27 % จากต่างประเทศตามหลักการขององค์การการค้าโลกหรือดับเบิลยูทีโอ ผ่านไป 5 ปี รวมยุครัฐบาล คสช. ด้วย ทําให้รัฐสูญเสียรายได้จากภาษีนําเข้าเกือบ 20,000 ล้านบาท ผ่านมติชนออนไลน์ ประจําวันที่ 17 มิถุนายน พ.ศ. 2561 นั้น
นายกุลิศ สมบัติศิริ อธิบดีกรมศุลกากร กล่าวว่า จากข่าวดังกล่าว กรมศุลกากร มีข้อเท็จจริง 2 ประการที่จะชี้แจงให้ทราบ ได้แก่
1. ประเด็นที่กล่าวว่ากระทรวงการคลังและกระทรวงพาณิชย์เพิกเฉยต่อการจัดเก็บภาษีนําเข้าพืชเศรษฐกิจจากต่างประเทศ เข้าข่ายเอื้อผลประโยชน์ให้กับผู้ผลิตอาหารสัตว์รายใหญ่ กรมศุลกากร ขอชี้แจงในส่วนของกระทรวงกาคลัง ดังนี้
การผูกพันอัตราอากรขาเข้าภายใต้กรอบองค์การการค้าโลก (WTO) เป็นการผูกพันอัตราเพดานที่ประเทศสมาชิก WTO จัดเก็บระหว่างกัน ซึ่งประเทศสมาชิก WTO สามารถกําหนดอัตราอากรที่เหมาะสมตามนโยบายของแต่ละประเทศได้ แต่อัตราอากรที่จัดเก็บจากสินค้าที่นําเข้าจากประเทศสมาชิก WTO จะต้องไม่เกินอัตราที่ผูกพันดังกล่าว
ที่ผ่านมา กระทรวงการคลังได้มีการปฏิรูปโครงสร้างภาษีศุลกากรมาเป็นลําดับ เพื่อเพิ่มขีดความสามารถในการแข่งขันของประเทศ ซึ่งการปรับโครงสร้างภาษีศุลกากรได้ยึดหลักการของการไต่มูลค่าเพิ่ม (Value Added Escalation) ของสินค้ามาเป็นเกณฑ์ ดังนี้
(1) วัตถุดิบ สินค้าทุน ให้ลดอัตราอากรลงเหลือร้อยละ 0
(2) สินค้ากึ่งสําเร็จรูป ให้ลดอัตราอากรลงเหลือร้อยละ 5 (ยกเว้นสินค้าที่เป็นปัจจัยการผลิตสินค้าของอื่น ให้ลดอัตราอากรลงเหลือร้อยละ 3)
(3) สินค้าสําเร็จรูป ให้ลดอัตราอากรลงเหลือร้อยละ 10 (ยกเว้นสินค้าที่เป็นปัจจัยการผลิตของสินค้าอื่น ให้ลดอัตราอากรลงเหลือร้อยละ 7)
อัตราอากรขาเข้าข้าวสาลีได้มีการปรับลดจากกิโลกรัมละ 0.10 บาท เป็นยกเว้นอากร ตั้งแต่ปี 2550 ตามโครงสร้างภาษีศุลกากรดังกล่าวข้างต้น เนื่องจากเป็นวัตถุดิบที่ไม่มีการผลิตในประเทศ เพื่อให้เกิดประโยชน์ต่อผู้ประกอบการในประเทศที่ใช้สินค้าดังกล่าวเป็นวัตถุดิบให้สามารถแข่งขันได้
2. ประเด็นที่กรมปศุสัตว์ ของ กระทรวงเกษตรและสหกรณ์ ไม่สามารถตอบข้อสงสัยต่อกรณีมีบริษัทผู้ผลิตอาหารสัตว์รายใหญ่นําเข้าข้าวบาร์เล่ย์ 120,000 ตัน ซึ่งแสดงกับศุลกากรว่าเป็นอาหาร แต่แท้จริงแล้วเป็นวัตถุดิบทดแทนข้าวสาลีเพื่อทําอาหารสัตว์ใช่หรือไม่
กรมศุลกากร กระทรวงการคลัง ขอชี้แจงว่า ข้าวบาร์เล่ย์ จัดเข้าประเภทพิกัด 4 หลัก 10.03 อัตราอากร 2. 75 บาท/ กก. แบ่ง เป็นประเภทย่อยได้ดังนี้1003.10.00 ใช้สําหรับการเพาะปลูก1003.90.00 อื่นๆถ้าเป็นเกรดสําหรับมนุษย์บริโภค จะมีกฎหมายอื่นควบคุม เช่น มีหนังสือรับรองจากสํานักงานคณะกรรมการอาหารและยาหากเป็นเกรดสําหรับใช้เลี้ยงสัตว์ มีกฎหมายอื่นควบคุม เช่น หนังสือรับรองจากกรมปศุสัตว์กรมศุลกากรจะตรวจปล่อยตามที่ผู้นําเข้ามีหนังสือรับรองจากหน่วยงานที่กํากับดูแลมาแสดง หลังจากนําเข้ามาภายในประเทศแล้ว หากมีกฎหมายอื่นที่ต้องปฏิบัติ หน่วยงานตามกฎหมายนั้น ๆ ต้องเป็นผู้ควบคุม กํากับดูแลต่อไป
https://www.facebook.com/customsdepartment.thai/videos/1792313970829251/
รัฐบาลไทย-ข่าวทำเนียบรัฐบาล-ดร.สุวิทย์ รมว.อว. หารือความร่วมมือด้าน อววน. กับ AMCHAM หอการค้าอเมริกันในประเทศไทย
วันศุกร์ที่ 15 พฤศจิกายน 2562
ดร.สุวิทย์ รมว.อว. หารือความร่วมมือด้าน อววน. กับ AMCHAM หอการค้าอเมริกันในประเทศไทย
ดร.สุวิทย์ รมว.อว. หารือความร่วมมือด้าน อววน. กับ AMCHAM หอการค้าอเมริกันในประเทศไทย
(13 พฤศจิกายน 2562) Ms. Heidi Gallant, Executive Director ของหอการค้าอเมริกันในประเทศไทย (AMCHAM) และคณะ เข้าพบหารือ ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) พร้อมด้วย รศ.นพ.สรนิต ศิลธรรม ปลัดกระทรวงการอุดมศึกษา วิทยาศาสตร์ วิจัยและนวัตกรรม (ปอว.) และผู้แทนหน่วยงานในสังกัด ณ ห้องประชุมรัฐมนตรี ชั้น 22 สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.) ถนนศรีอยุธยา กรุงเทพฯ
สําหรับการประชุมหารือระหว่าง 2 ฝ่ายในครั้งนี้ เป็นเรื่องที่เกี่ยวกับการปรับโครงการองค์กร เพื่อการพัฒนาด้านการอุดมศึกษา วิทยาศาสตร์ วิจัยและนวัตกรรม หรือ อววน. ทั้งในด้านการบริหารจัดการ กฎระเบียบและงบประมาณ โดยการจัดตั้งกระทรวงการอุดมศึกษาฯ ซึ่งเป็นกระทรวงใหม่ที่จะขับเคลื่อนนโยบาย Thailand 4.0 พัฒนากําลังคนให้เป็น Smart Citizen และ Lifelong Learning พัฒนาการวิจัยให้ตอบโจทย์นโยบายชาติและนําไปสู่นวัตกรรม รวมไปถึงการใช้ประโยชน์จากการพัฒนาระบบนิเวศการวิจัย อาทิ ศักยภาพของบุคลากร และ Incentive เพื่อส่งเสริมการทําวิจัยสําหรับเอกชน
ทั้งนี้ AMCHAM ยินดีที่จะทําความร่วมมือกับกระทรวง เนื่องจากมีโครงการสนับสนุนด้านการศึกษาโดยร่วมมือกับภาคอาชีวะศึกษา และมีทุนการศึกษาแก่นักศึกษาระดับปริญญาตรี รวมถึงความร่วมมือกับบริษัท/ Startup ของไทย นอกจากนี้ ท่าน รมว.อว. ยังสนับสนุนให้ AMCHAM ร่วมมือกับมหาวิทยาลัยไทย อาทิ มหาวิทยาลัยราชภัฏต่าง ๆ สมาคมนักวิชาชีพไทยในอเมริกาและแคนาดา และโครงการ YSEALI เพื่อพัฒนาบุคลากรและการศึกษาไปสู่สากล รวมถึงการพัฒนาเศรษฐกิจของภูมิภาคอีกด้วย
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-บีโอไอยึดแนวทาง BCG หนุนลงทุนยั่งยืน
วันพุธที่ 17 มิถุนายน 2563
บีโอไอยึดแนวทาง BCG หนุนลงทุนยั่งยืน
บีโอไอยึดแนวทาง BCG หนุนลงทุนยั่งยืน
บีโอไอยึดแนวทาง BCG หนุนลงทุนยั่งยืน
บีโอไอเห็นชอบส่งเสริมการลงทุนตามหลัก BCG สร้างความเข้มแข็งภาคเกษตรและอุตสาหกรรมเกษตรไทยให้เติบโตอย่างยั่งยืน
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยภายหลังการประชุมคณะกรรมการส่งเสริมการลงทุน หรือบอร์ดบีโอไอ ที่มี พล.อ.ประยุทธ์ จันทร์โอชา นายกรัฐมนตรี เป็นประธาน ว่า ที่ประชุมได้เห็นชอบให้มีการปรับสิทธิประโยชน์และเงื่อนไขการส่งเสริมการลงทุนอุตสาหกรรมเกษตรตามแนวคิด BCG เพื่อนําความรู้ด้านเทคโนโลยีและนวัตกรรมไปต่อยอดสร้างมูลค่าเพิ่มให้อุตสาหกรรมเกษตร
มาตรการส่งเสริมลงทุนอุตสาหกรรมเกษตรตามแนวคิด BCG
ที่ประชุมได้เห็นชอบมาตรการส่งเสริมการลงทุนในอุตสาหกรรมการเกษตรภายใต้แนวคิด BCG ประกอบด้วย เศรษฐกิจชีวภาพ (Bioeconomy) เศรษฐกิจหมุนเวียน (Circular Economy) และเศรษฐกิจ สีเขียว (Green Economy) ซึ่งเป็นรูปแบบการพัฒนาเศรษฐกิจที่จะนําไปสู่การแก้ไขปัญหาเศรษฐกิจฐานรากควบคู่กับการพัฒนาขีดความสามารถทางเทคโนโลยีและนวัตกรรมของประเทศ
ที่ผ่านมา บีโอไอให้การส่งเสริมการลงทุนแก่ภาคเกษตรตลอดสายห่วงโซ่อุปทาน รวมถึงอุตสาหกรรมและบริการที่เกี่ยวข้อง และเพื่อเป็นการส่งเสริมให้มีการลงทุนยกระดับและสร้างความเข้มแข็งของภาคเกษตรและอุตสาหกรรมเกษตร บีโอไอจึงปรับปรุงประเภทกิจการ เงื่อนไข และสิทธิประโยชน์ ดังนี้
(1) เพิ่มประเภทกิจการด้านการเกษตรที่ใช้เทคโนโลยีขั้นสูง ได้แก่ กิจการโรงงานผลิตพืช (Plant Factory) ซึ่งเป็นระบบการเพาะปลูกที่มีระบบควบคุมสภาพแวดล้อมในการปลูกพืชทั้งทางกายภาพ เช่น การควบคุมความเข้มแสง อุณหภูมิ ความชื้น ปริมาณก๊าซคาร์บอนไดออกไซด์ แร่ธาตุต่าง ๆ และการควบคุมสภาพแวดล้อมทางชีวภาพ เช่น การปนเปื้อนของเชื้อโรคและแมลงจากน้ํา อากาศ และผู้ปฏิบัติงาน เป็นต้น ผลิตภัณฑ์เกษตรที่ได้ต้องมีคุณภาพ ความปลอดภัย และตอบสนองความต้องการทั้งในประเทศและส่งออกได้ จะได้รับสิทธิประโยชน์ยกเว้นภาษีเงินได้นิติบุคคลเป็นระยะเวลา 5 ปี
(2) ปรับปรุงขอบข่าย เงื่อนไข และสิทธิประโยชน์ของบางประเภทกิจการ เพื่อให้เหมาะสมกับสถานการณ์ปัจจุบัน และให้มีความยืดหยุ่นในการให้การส่งเสริมการลงทุนมากขึ้น ได้แก่ กิจการคัดคุณภาพ บรรจุ และเก็บรักษาพืช ผัก ผลไม้ หรือดอกไม้ กิจการห้องเย็นและขนส่งห้องเย็น กิจการผลิตผลิตภัณฑ์จากผลพลอยได้หรือเศษวัสดุทางการเกษตร หรือผลิตภัณฑ์จากวัตถุดิบที่มาจากผลพลอยได้หรือเศษวัสดุหรือของเสียจากการเกษตร กิจการผลิตอาหารสัตว์/ส่วนผสมอาหารสัตว์ โดยกระตุ้นให้มีการนําเทคโนโลยีและนวัตกรรมมาใช้ในกิจการ รวมทั้งมีการรักษาสิ่งแวดล้อม
************************************************
รัฐบาลไทย-ข่าวทำเนียบรัฐบาล-เครือข่ายสหภาพแรงงานธนาคารฯ พบ “หม่อมเต่า” หาแนวทางช่วยเหลือพนักงานธนาคาร จากกรณีการควบรวม ธ.ธนชาต กับ ธ.ทหารไทย
วันศุกร์ที่ 27 กันยายน 2562
เครือข่ายสหภาพแรงงานธนาคารฯ พบ “หม่อมเต่า” หาแนวทางช่วยเหลือพนักงานธนาคาร จากกรณีการควบรวม ธ.ธนชาต กับ ธ.ทหารไทย
เครือข่ายสหภาพแรงงานธนาคารและสถาบันการเงิน เข้าพบ รมว.แรงงาน เพื่อหารือประเด็นการควบรวมของธนาคารธนชาต จํากัด (มหาชน)  กับธนาคารทหารไทย จํากัด (มหาชน)  เนื่องจากพนักงานทั้งสองธนาคารมีความวิตกกังวลเกี่ยวกับกระแสเลิกจ้าง
วันที่ ๒๗ กันยายน ๒๕๖๒ เวลา ๑๐.๐๐ น. หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน และคณะผู้บริหารกระทรวงแรงงาน ให้การต้อนรับนายไวทิต ศิริสุวรรณ ประธานเครือข่ายสหภาพแรงงานธนาคารและสถาบันการเงิน BFUN และคณะ ที่มาขอเข้าพบและหารือผลกระทบจากกรณีการควบรวมธนาคารทหารไทย จํากัด (มหาชน) กับธนาคารธนชาต จํากัด (มหาชน) ณ ห้องรับรองรัฐมนตรีว่าการกระทรวงแรงงาน ชั้น ๖ อาคารกระทรวงแรงงาน โดย นายไวทิตฯ กล่าวว่า จากการควบรวมของธนาคารธนชาต จํากัด (มหาชน) กับธนาคารทหารไทย จํากัด (มหาชน) ทําให้พนักงานทั้งสองธนาคารมีความวิตกกังวลเกี่ยวกับอนาคต และความมั่นคงในการทํางาน ถึงสถานะความดํารงอยู่ในการเป็นพนักงาน หลังจากควบรวมกิจการแล้วเสร็จว่า พนักงานจะยังคงสถานภาพการเป็นพนักงานของธนาคารอยู่หรือไม่ รวมถึงสภาพการจ้างหลังควบรวมกิจการ เนื่องจากมีกระแสการเลิกจ้าง การลดอัตรากําลังลงทั้งสองธนาคาร จึงต้องขอเข้าพบหารือรัฐมนตรีว่าการกระทรวงแรงงาน เพื่อร่วมหาแนวทาง รวมถึงแก้ไขปัญหาที่กําลังจะเกิดขึ้นจากการควบรวมธนาคารธนชาต จํากัด (มหาชน) กับธนาคารทหารไทย จํากัด (มหาชน) และเพื่อป้องกันการละเมิดต่อพนักงาน การบีบพนักงานทั้งทางตรงและทางอ้อม
ทั้งนี้ รมว.แรงงาน ได้รับทราบ พร้อมทั้งสั่งการให้หน่วยงานในสังกัดที่เกี่ยวข้องตรวจสอบข้อเท็จจริงดังกล่าว เพื่อเตรียมความพร้อมหากเกิดกรณีการเลิกจ้างขึ้น
ด้าน ปลัดกระทรวงแรงงาน กล่าวว่า หากเกิดกรณีการเลิกจ้างขึ้นจริง จะเป็นอํานาจหน้าที่ของกระทรวงแรงงานในการดูแลพนักงานธนาคารที่ได้รับผลกระทบให้ได้รับสิทธิความคุ้มครองตามกฎหมายอย่างครบถ้วน รวมถึงเตรียมมาตรการการช่วยเหลือในด้านต่างๆ ตามภารกิจของกระทรวงแรงงาน นอกจากนี้จะดําเนินการประสานหารือร่วมกับผู้บริหารธนาคารฯ เพื่อรับทราบข้อมูลและแนวทางการปฏิบัติต่อพนักงานเกี่ยวกับสถานภาพความดํารงอยู่ของพนักงานต่อไป
--------------------------------
รัฐบาลไทย-ข่าวทำเนียบรัฐบาล- เปิดประเด็นสัมภาษณ์ รวท. โครงการรากฟันเทียม / นักวิชาชีพไทยในยุโรปเข้าเยี่ยม รวท.
วันพุธที่ 15 มีนาคม 2560
เปิดประเด็นสัมภาษณ์ รวท. โครงการรากฟันเทียม / นักวิชาชีพไทยในยุโรปเข้าเยี่ยม รวท.
เปิดประเด็นสัมภาษณ์ รวท. โครงการรากฟันเทียม / นักวิชาชีพไทยในยุโรปเข้าเยี่ยม รวท.
เมื่อวันที่ 7 มีนาคม 2560 ณ ห้องประชุมรัฐมนตรีว่าการกระทรวงวิทยาศาสตร์และเทคโนโลยี / ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี ให้สัมภาษณ์กับทีมงานจากศูนย์เทคโนโลยีทางทันตกรรมขั้นสูง ภายใต้สังกัดศูนย์ความเป็นเลิศด้านชีววิทยาศาสตร์ ซึ่งนําโดย ผศ.ทพ.วิจิตร ธรานนท์ พร้อมร่วมปรึกษาหารือเกี่ยวกับโครงการต่างๆ ในการช่วยให้ความเป็นอยู่ของผู้สูงอายุดีขึ้น
เมื่อเวลา 14.30 น. ผศ.ทพ. วิจิตร ธรานนท์ และทีมงานจากศูนย์เทคโนโลยีทางทันตกรรมขั้นสูง สัมภาษณ์ ดร. อรรชกา ในประเด็นต่างๆ อาทิ ความรู้สึกที่มีต่อโครงการรากฟันเทียมเฉลิมพระเกียรติฯ 7 รอบ , แนวทางส่งเสริม สนับสนุนหรือผลักดันต่อการพัฒนาวิจัยและคิดค้นเทคโนโลยีในด้านการแพทย์และด้านต่างๆ, แนวทางการพัฒนาโครงการต่างๆ หรือโครงการที่จะเกิดขึ้นในอนาคต เพื่อเป็นการน้อมนําแนวพระราชดําริของพระบาทสมเด็จพระปรมินทรมหาภูมิพลอดุลยเดชเกี่ยวกับการใช้วิทยาศาสตร์ เทคโนโลยี และนวัตกรรมมาพัฒนาประเทศ
ดร. อรรชกา สีบุญเรือง กล่าวว่า โครงการรากฟันเทียม เป็นโครงการที่ดีมาก และน่ายินดีที่ประสบผลสําเร็จเป็นอย่างยิ่ง และเป็นพระมหากรุณาธิคุณอย่างหาที่สุดมิได้ ที่พระบาทสมเด็จพระปรมินทรมหาภูมิพลอดุลยเดช มีพระราชดํารัสเกี่ยวกับโครงนี้โดยตรง ที่ทรงห่วงใยผู้สูงอายุ คนพิการและผู้ด้อยโอกาสที่เข้าไม่ถึงบริการ นับว่าเป็นการสร้างโอกาส ความเท่าเทียมกันทางคุณภาพชีวิต ให้ได้รับการส่งเสริมและฟื้นฟูสุขภาพช่องปากที่ดี นอกจากนี้พระบาทสมเด็จพระปรมินทรมหาภูมิพลอดุลยเดช ได้พระราชทานนามรากฟันเทียมในโครงการว่า "ข้าวอร่อย" ซึ่งเป็นรากฟันเทียมที่พัฒนาจากต้นแบบงานวิจัยของกระทรวงวิทยาศาสตร์และเทคโนโลยี
ดร.อรรชกา กล่าวต่อไปว่า การทําวิจัย ค้นคว้าและพัฒนาเกี่ยวกับการแพทย์นับเป็นสิ่งสําคัญมากสําหรับประเทศไทยและมีประโยชน์ต่อประชาชนชาวไทยอย่างมาก ซึ่งทางกระทรวงวิทยาศาสตร์และเทคโนโลยีมีโครงการต่างๆที่สนับสนุนทางการแพทย์ อาทิ โครงการรากฟันเทียม โครงการเกี่ยวกับเครื่องมือแพทย์ ยา ซึ่งสอดคล้องกับ Thailand 4.0 และ สัมพันธ์กับงานทันตกรรม นอกจาก โครงการเกี่ยวกับทางการแพทย์แล้ว ทางกระทรวงวิทย์ฯ ยังมีโครงการอีกมากมายที่ได้น้อมนําแนวทางพระราชดําริมาเป็นแนวทางในการพัฒนาด้านต่างๆ เช่น ด้านคลังข้อมูลน้ํา ด้านดาวเทียมและอื่นๆ เพื่อนําไปสู่การพัฒนาที่ยั่งยืนและเกิดประโยชน์ต่อประชาชนมากที่สุด นอกจากนี้ในด้านทันตกรรม ทางกระทรวงวิทยาศาสตร์มีโครงการที่อยู่ในขั้นตอนการค้นคว้าวิจัยในชื่อโครงการ ฟันเดี่ยว เพื่อตอบสนอมต่อความต้องการของประชาชนและเป็นอีกหนึ่งทางเลือกสําหรับคนไม่มีรากฟัน
และเมื่อเวลา 15.30 น. ของวันเดียวกัน นักวิชาชีพไทยในยุโรป นําโดย ดร. กฤษณา รุ่งเรืองศักดิ์ ทอร์ริสสัน นายกสมาคม ATPERเข้าเยี่ยม ดร.อรรชกา สีบุญเรือง เนื่องในโอกาสรับตําแหน่งรัฐมนตรีว่าการกระทรวงวิทยาศาสตร์และเทคโนโลยี พร้อมร่วมปรึกษาหารือในโปรเจคต่างๆที่ทีมนักวิชาชีพไทยในยุโรปได้พัฒนาขึ้นมา อาทิ โปรเจคฟาร์มกุ้ง, อุตสาหกรรม 4.0 ทั้งนี้ ดร.อรรชกา สีบุญเรือง ได้ให้คําแนะนําพร้อมทั้งร่วมหาทางออกถึงปัญหาต่างๆที่เกิดขึ้นและยินดีที่จะช่วยสนับสนุนโปรเจคต่างๆต่อไป
ข่าว : นายปวีณ ควรแย้ม
ภาพและวีดีโอ : นางสาวศิริวรรณ หมินหมันและนายธนฉัตร มาลาเจริญ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 - 3732 โทรสาร 02 333 3834
E-Mail :pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-ศธ.แต่งตั้งคณะอนุกรรมการสภาการศึกษา 9 คณะ
วันพุธที่ 24 มกราคม 2561
ศธ.แต่งตั้งคณะอนุกรรมการสภาการศึกษา 9 คณะ
รมว.ศึกษาธิการ ลงนามในคําสั่งสภาการศึกษา ตั้งคณะอนุกรรมการสภาการศึกษา 9 คณะ เพื่อให้มีอํานาจหน้าที่ในการพัฒนาคุณภาพการศึกษาด้านต่าง ๆ ของสภาการศึกษามีประสิทธิภาพ
รมว.ศึกษาธิการ ลงนามในคําสั่งสภาการศึกษา ตั้งคณะอนุกรรมการสภาการศึกษา 9 คณะ เพื่อให้มีอํานาจหน้าที่ในการพัฒนาคุณภาพการศึกษาด้านต่าง ๆ ของสภาการศึกษามีประสิทธิภาพ สามารถผลักดันนโยบาย แผน กฎหมาย และยุทธศาสตร์การศึกษาสู่การปฏิบัติได้อย่างบังเกิดผล
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ กล่าวว่า เมื่อวันที่ 17 มกราคม 2561 ตนได้ลงนามในคําสั่งสภาการศึกษา ที่ 1/2561 เรื่อง แต่งตั้งคณะอนุกรรมการสภาการศึกษา เนื่องจากคณะอนุกรรมการสภาการศึกษาชุดเดิมได้หมดวาระไปในคราวเดียวกับคณะกรรมการสภาการศึกษา เมื่อวันที่ 24 เมษายน 2559 ซึ่งที่ประชุมสภาการศึกษา ครั้งที่ 1/2560 เมื่อวันที่ 28 กันยายน 2560 ได้มีมติให้แต่งตั้งคณะอนุกรรมการสภาการศึกษาด้านต่าง ๆ จํานวน 9 คณะ ดังนี้
คณะที่ 1ด้านนโยบายการศึกษาและกลไกการขับเคลื่อนแผนสู่การปฏิบัติโดย พล.อ.พหล สง่าเนตร เป็นประธาน
คณะที่ 2 ด้านระบบฐานข้อมูลและตัวชี้วัดโดย รศ.บัณฑิต ทิพากร เป็นประธาน
คณะที่ 3 ด้านระบบทรัพยากรและการเงินเพื่อการศึกษาโดยนายเกียรติชัย โสภาเสถียรพงษ์ เป็นประธาน
คณะที่ 4 ด้านมาตรฐานการศึกษาและการจัดการเรียนรู้โดย ศาสตราจารย์สุพจน์ หารหนองบัว เป็นประธาน
คณะที่ 5 ด้านการประเมินผลการศึกษาโดย ศาสตราจารย์กิตติคุณสมหวัง พิธิยานุวัฒน์ เป็นประธาน
คณะที่ 6 ด้านกฎหมายการศึกษาโดย ศาสตราจารย์พิเศษธงทอง จันทรางศุ เป็นประธาน
คณะที่ 7 ด้านการวิจัยการศึกษาโดย ศาสตราจารย์อุทัย ดุลยเกษม เป็นประธาน
คณะที่ 8 ด้านบทบาทของภาคประชาสังคมเพื่อการศึกษาโดยนายวัลลภ ตั้งคณานุรักษ์ เป็นประธาน
คณะที่ 9 ด้านศาสนา ศิลปะ วัฒนธรรม กีฬา และภูมิปัญญาโดยพระพรหมุนี (สุชิน อคฺคชิโน) เป็นประธาน
ทั้งนี้ คณะอนุกรรมการสภาการศึกษาทั้ง 9 คณะ มีอํานาจหน้าที่พิจารณา ให้ข้อเสนอแนะและคําแนะนําที่เกี่ยวกับการพัฒนาคุณภาพการศึกษาด้านต่าง ๆ เพื่อให้การดําเนินงานของสภาการศึกษามีประสิทธิภาพ สามารถผลักดันนโยบาย แผน กฎหมาย และยุทธศาสตร์การศึกษาสู่การปฏิบัติได้อย่างบังเกิดผล
ปารัชญ์ ไชยเวช:สรุป
บัลลังก์ โรหิตเสถียร:เรียบเรียง/กราฟิก
ธนภัทร จันทร์ห้างหว้า:ถ่ายภาพ
รัฐบาลไทย-ข่าวทำเนียบรัฐบาล-ทส.รุกสร้างพื้นที่สีเขียวเมืองนนท์ ลดฝุ่น PM 2.5
วันอังคารที่ 18 กุมภาพันธ์ 2563
ทส.รุกสร้างพื้นที่สีเขียวเมืองนนท์ ลดฝุ่น PM 2.5
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดโครงการเพิ่มพื้นที่สีเขียวเพื่อลดมลพิษจากฝุ่นละออง (101,010 นนทบุรี) พร้อมมอบพันธุ์กล้าไม้ และปลูกต้นไม้ร่วมกับนายสุจินต์ ไชยชุมศักดิ์ ผู้ว่าราชการจังหวัดนนทบุรี
ทส.รุกสร้างพื้นที่สีเขียวเมืองนนท์ ลดฝุ่น PM 2.5
﻿วันที่ 15 ก.พ. 63 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดโครงการเพิ่มพื้นที่สีเขียวเพื่อลดมลพิษจากฝุ่นละออง (101,010 นนทบุรี) พร้อมมอบพันธุ์กล้าไม้ และปลูกต้นไม้ร่วมกับนายสุจินต์ ไชยชุมศักดิ์ ผู้ว่าราชการจังหวัดนนทบุรี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารทส. ณ บริเวณลานพระบรมราชานุสาวรีย์ รัชกาลที่ 5 หน้าศาลากลางจังหวัดนนทบุรี โดยตั้งเป้าหมายปลูกต้นไม้ให้ครบ 101,010 ต้น ภายในปี 2563 เพื่อเพิ่มพื้นที่สีเขียวให้ทั่วจังหวัดนนทบุรี แก้ปัญหาฝุ่น PM2.5
นายวราวุธ ศิลปอาชา กล่าวว่า รัฐบาลให้ความสําคัญกับการแก้ปัญหามลพิษด้านฝุ่นละอองมาอย่างต่อเนื่อง โดยเมื่อวันที่ 1 ต.ค. 2562 คณะรัฐมนตรีได้มีมติเห็นชอบแผนปฏิบัติการขับเคลื่อนวาระแห่งชาติ“การแก้ไขปัญหามลพิษด้านฝุ่นละออง”ตามที่กระทรวงทรัพยากรธรรมชาติและสิ่งแวดล้อมได้เสนอ เพื่อใช้เป็นแนวทางปฏิบัติการแก้ไขปัญหาฝุ่นละอองในภาพรวมของประเทศและพื้นที่วิกฤติ โดยกิจกรรมการปลูกต้นไม้ในวันนี้ถือเป็นการร่วมมือกันของทุกภาคส่วนในการเพิ่มพื้นที่สีเขียวให้กับประเทศไทย ที่จะช่วยแก้ไขปัญหาได้หลายอย่าง ทั้งการดักจับฝุ่นและมลพิษทางอากาศ การดูดซับคาร์บอนไดออกไซด์และผลิตออกซิเจน รวมถึงช่วยลดการใช้พลังงานจากเครื่องใช้ไฟฟ้าและลดอุณหภูมิบริเวณโดยรอบ ทําให้สิ่งแวดล้อมของประเทศดีขึ้น ลดผลกระทบต่อสุขภาพและส่งต่อทรัพยากรธรรมชาติและสิ่งแวดล้อมที่ดีให้กับลูกหลานต่อไป
แผนปฏิบัติการขับเคลื่อนวาระแห่งชาติ“การแก้ไข ปัญหามลพิษด้านฝุ่นละออง” เป็นการดําเนินงานร่วมกันของทุกภาคส่วนด้วย 3 มาตรการ คือ มาตรการที่ 1 เพิ่มประสิทธิภาพในการบริหารจัดการเชิงพื้นที่ (การแก้ไขปัญหาในระยะเร่งด่วนและในช่วงวิกฤต ช่วงเดือนมกราคม-เมษายน) ใช้ระบบบริหารจัดการแบบเบ็ดเสร็จ หรือ Single Command ให้ผู้ว่าราชการแต่ละจังหวัดมีอํานาจในการสั่งการแก้ปัญหาให้ทันท่วงที มาตรการที่ 2 ป้องกันและลดการเกิดมลพิษที่ต้นทาง ทั้งจากยานพาหนะ การเผาในที่โล่ง การก่อสร้างและผังเมือง โรงงานอุตสาหกรรม และครัวเรือน และ มาตรการที่ 3 เพิ่มประสิทธิภาพการบริหารจัดการมลพิษ การพัฒนาระบบคาดการณ์สถานการณ์ฝุ่น เพิ่มประสิทธิภาพและเทคโนโลยีการตรวจวัด พัฒนาระบบฐานข้อมูลและผลกระทบต่อสุขภาพ ตลอดจนเพิ่มเครือข่ายติดตามตรวจสอบให้ครอบคลุม 77 จังหวัด ภายในปี 2567
รัฐบาลไทย-ข่าวทำเนียบรัฐบาล-รัฐบาลยืนยันไม่นำยางค้างสต๊อกเก่าออกขาย  หวั่นซ้ำเติมราคาต่ำลงอีก  พร้อมเตรียมพัฒนาอาชีพเสริม  สร้างรายได้เพิ่มให้ชาวสวนยาง
วันอาทิตย์ที่ 9 กันยายน 2561
รัฐบาลยืนยันไม่นํายางค้างสต๊อกเก่าออกขาย  หวั่นซ้ําเติมราคาต่ําลงอีก  พร้อมเตรียมพัฒนาอาชีพเสริม  สร้างรายได้เพิ่มให้ชาวสวนยาง
รัฐบาลยืนยันไม่นํายางค้างสต๊อกเก่าออกขาย หวั่นซ้ําเติมราคาต่ําลงอีก พร้อมเตรียมพัฒนาอาชีพเสริม สร้างรายได้เพิ่มให้ชาวสวนยาง
วันนี้ (8 ก.ย. 61) พลเอก ประยุทธ์ จันทร์โอชา นายกรัฐมนตรี ได้รับรายงานจากกระทรวงเกษตรและสหกรณ์ ว่า ขณะนี้ไม่มีนโยบายให้การยางแห่งประเทศไทย (กยท.) นํายางค้างสต๊อกที่รัฐบาลก่อนปี 2557 ซื้อไว้แล้วขายไม่ออกมาขายอย่างเด็ดขาด แม้ว่าในช่วงนี้ราคายางพาราจะยังไม่มีเสถียรภาพก็ตาม เพราะจะทําให้ราคาถอยลงไปอีก
"นายกฯ อยากให้พี่น้องเกษตรกรชาวสวนยางและสังคมได้เข้าใจข้อมูลที่ถูกต้อง หลังจากที่มีการปล่อยข่าวว่า กยท. จะนํายางแผ่นรมควันชั้น 3 ที่เก็บค้างสต๊อกอยู่ออกขาย โดยยืนยันว่าเรื่องดังกล่าวไม่เป็นความจริงแต่อย่างใด"
นายกรัฐมนตรีเน้นย้ําว่า รัฐบาลห่วงใยความเป็นอยู่ของชาวสวนยาง หลังจากราคายางทรงตัวในระดับ 43-45 บาทต่อกิโลกรัม ตั้งแต่ต้นปีแล้วโดยแนวทางการช่วยเหลือนั้นจะหลีกเลี่ยงการเข้าไปแทรกแซงราคา เพราะการซื้อยางในราคานําตลาดหรือการซื้อมาเก็บ รวมไปถึงการรับจํานํายางด้วยนั้น จะต้องใช้เงินจํานวนมากและจะก่อให้เกิดปัญหาตามมา เนื่องจากต้องเสียค่าเช่าสถานที่เก็บรักษา และหากขายต่อไม่ได้ก็จะกลายเป็นสต๊อกยางค้าง
"นายกฯ ว่าการช่วยเหลือชาวสวนยางจะเน้นการพัฒนาอาชีพเสริม หรือเพิ่มทางเลือกในการสร้างรายได้เพิ่มขึ้นนอกเหนือจากการทําสวนยาง โดยขณะนี้กระทรวงเกษตรและสหกรณ์กําลังพิจารณาแนวทางการช่วยเหลือค่าครองชีพสําหรับเกษตรกรที่ขึ้นทะเบียนชาวสวนยางของ กยท. ไว้ราว 1.3 ล้านคน แต่ชาวสวนยางจะต้องเข้ารับการฝึกอบรม เพื่อพัฒนาทักษะอาชีพและนําไปต่อยอดหารายได้เลี้ยงดูตนเองและครอบครัวต่อไป"
........................................................
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ รับชมการสาธิต “จมูกอิเล็กทรอนิกส์อัจฉริยะ”
วันพุธที่ 4 มีนาคม 2563
รองปลัดฯ ภานุวัฒน์ รับชมการสาธิต “จมูกอิเล็กทรอนิกส์อัจฉริยะ”
นายภานุวัฒน์ ตริยางกูรศรี รองปลัดกระทรวงอุตสาหกรรม รับชมสาธิตการทํางานของอุปกรณ์ “จมูกอิเล็กทรอนิกส์อัจฉริยะ” ผลิตและพัฒนาขึ้นโดยฝีมือคนไทย ณ ห้องประชุม อก. 2 ชั้น 3 อาคารสํานักงานปลัดกระทรวงอุตสาหกรรม
วันที่ 3 มีนาคม 2563 นายภานุวัฒน์ ตริยางกูรศรี รองปลัดกระทรวงอุตสาหกรรม รับชมสาธิตการทํางานของอุปกรณ์ “จมูกอิเล็กทรอนิกส์อัจฉริยะ” ผลิตและพัฒนาขึ้นโดยฝีมือคนไทย จาก นายกําพล โชคสุนทสุทธิ์ นายกสมาคมไทยไอโอที และนักวิจัยจากมหาวิทยาลัยมหิดล ณ ห้องประชุม อก. 2 ชั้น 3 อาคารสํานักงานปลัดกระทรวงอุตสาหกรรม
“จมูกอิเล็กทรอนิกส์อัจฉริยะ” ใช้สําหรับตรวจจับปริมาณสารประกอบอินทรีย์ระเหยง่าย (VOCs) เพื่อใช้วิเคราะห์ จําแนกกลิ่น และแสดงผลบนแอปพลิเคชัน สามารถตรวจสอบได้ตลอด 24 ชั่วโมง โดย “จมูกอิเล็กทรอนิกส์อัจฉริยะ” ได้ทดลองการทํางานจริงในภาคอุตสาหกรรมภายในนิคมอุตสาหกรรมมาบตาพุด อีกด้วย
ในการนี้ นายศิระ จันทร์เฉิด ผู้อํานวยการกลุ่มเฝ้าระวังและเตือนภัยมลพิษโรงงาน นางสาวธราธร พ่วงพลับ ผู้อํานวยการกลุ่มปฏิบัติการเคลื่อนที่เร็ว กองวิจัยและเตือนภัยมลพิษโรงงาน กรมโรงงานอุตสาหกรรม นายกิตติโชติ ศุภกําเนิด ผู้อํานวยการกลุ่มส่งเสริมมาตรฐานเทคโนโลยีการผลิตและผลิตภัณฑ์ กองพัฒนานวัตกรรมและเทคโนโลยีอุตสาหกรรม กรมส่งเสริมอุตสาหกรรม และคณะเจ้าหน้าที่ผู้เกี่ยวข้อง ได้ให้คําแนะนําถึงความเป็นไปได้ที่จะพัฒนาอุปกรณ์ดังกล่าว ให้สามารถทํางานได้ตามหลักมาตรฐานสากลต่อไป
รัฐบาลไทย-ข่าวทำเนียบรัฐบาล-ตรวจเยี่ยมและมอบนโยบายการทำงาน
วันพุธที่ 13 มิถุนายน 2561
ตรวจเยี่ยมและมอบนโยบายการทํางาน
รัฐมนตรีช่วยว่าการกระทรวงอุตสาหกรรมและคณะ ลงพื้นที่ตรวจเยี่ยมสํานักงานอุตสาหกรรมจังหวัดอุทัยธานี
เมื่อวันที่ 12 มิถุนายน 2561 เวลา 13.30 น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรมและคณะ ลงพื้นที่ตรวจเยี่ยมสํานักงานอุตสาหกรรมจังหวัดอุทัยธานี โดยเน้นย้ําเรื่องการพัฒนาหมู่บ้าน CIV โดยสํานักงานอุตสาหกรรมจังหวัดอุทัยธานีเข้าไปสนับสนุนค้นหาจุดเด่นของชุมชนและร่วมกันพัฒนาโดยดึงชุมชมเข้ามามีส่วนร่วมในการพัฒนาหมู่บ้าน เน้นย้ําการทํางานด้วยจิตอาสา และให้กําลังใจเจ้าหน้าที่ในการปฏิบัติงาน
รัฐบาลไทย-ข่าวทำเนียบรัฐบาล-​หมอไทยดีเด่นแห่งชาติ
วันพุธที่ 30 สิงหาคม 2560
​หมอไทยดีเด่นแห่งชาติ
หมอไทยดีเด่นแห่งชาติ ปี 2560 แก่ นายทองสา เจริญตา อายุ 80 ปี จาก จ.ร้อยเอ็ด ซึ่งมีความรู้ความชํานาญด้านการรักษาไข้หมากไม้ ประดง ฝี ไข้ นิ่วในไต สัตว์พิษกัดต่อย โรคเลือด ริดสีดวง โรคเด็กและสตรี โรคบุรุษ
พล.ร.อ.ณรงค์ พิพัฒนาศัย รองนายกรัฐมนตรี มอบโล่รางวัลเชิดชูเกียรติและประกาศเกียรติคุณหมอไทยดีเด่นแห่งชาติ ปี 2560 แก่ นายทองสา เจริญตา อายุ 80 ปี จาก จ.ร้อยเอ็ด ซึ่งมีความรู้ความชํานาญด้านการรักษาไข้หมากไม้ ประดง ฝี ไข้ นิ่วในไต สัตว์พิษกัดต่อย โรคเลือด ริดสีดวง โรคเด็กและสตรี โรคบุรุษ ในพิธีเปิดงานมหกรรมสมุนไพรแห่งชาติ ครั้งที่ 14 “เสน่ห์ไทย สมุนไพรไทย 4.0” โดยมี ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข, นพ.โสภณ เมฆธน ปลัดกระทรวงสาธารณสุข, นพ.สุเทพ วัชรปิยานันทน์ อธิบดีกรมการแพทย์แผนไทยและการแพทย์ทางเลือก ร่วมในพิธีด้วย ที่ เมืองทองธานี จ.นนทบุรี ************** สิงหาคม 2560
รัฐบาลไทย-ข่าวทำเนียบรัฐบาล-รองนรม.‘จุรินทร์’ ลงพื้นที่อุดรธานี 27 ต.ค. ประชุม 3 ฝ่าย ‘ประกันรายได้มันสำปะหลัง
วันเสาร์ที่ 26 ตุลาคม 2562
รองนรม.‘จุรินทร์’ ลงพื้นที่อุดรธานี 27 ต.ค. ประชุม 3 ฝ่าย ‘ประกันรายได้มันสําปะหลัง
รองนรม.‘จุรินทร์’ ลงพื้นที่อุดรธานี 27 ต.ค. ประชุม 3 ฝ่าย ‘ประกันรายได้มันสําปะหลัง
ในวันที่ 27 ตุลาคม 2562 นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เตรียมลงพื้นที่เพื่อจัดประชุมร่วม 3 ฝ่ายในการประชุมหารือ การดําเนินโครงการประกันรายได้มันสําปะหลัง ที่จังหวัดอุดรธานี
โดยระบุว่า สําหรับโครงการประกันรายได้มันสําปะหลัง จะเชิญหน่วยงานที่เกี่ยวข้อง 3 ฝ่ายเข้ามาหารือร่วมกัน ประกอบด้วยกลุ่มเกษตรกร ผู้ประกอบการ และหน่วยงานของภาครัฐ ว่าจะดําเนินการได้อย่างไรบ้าง โดยจะมีการกําหนดราคาที่จะตกลงประกันรายได้ร่วมกัน
สําหรับนโยบายประกันรายได้ชาวนาและชาวสวนปาล์ม ถึงขณะนี้มีการโอนเงินส่วนต่างรอบแรกให้กับชาวสวนปาล์ม และชาวนา เรียบร้อยแล้ว โดยวันที่ 1-15 พฤศจิกายนนี้ จะมีการโอนเงินส่วนต่างรอบแรกให้กับชาวสวนยางพารา โดยมันสําปะหลังถือเป็นพืชเกษตรตัวที่ 4 ที่อยู่ในขั้นตอนหารือเพื่อกําหนดราคาประกันรายได้
รัฐบาลไทย-ข่าวทำเนียบรัฐบาล-นายกรัฐมนตรีเผยชะลอการสร้างโรงไฟฟ้าถ่านหินเทพาออกไปก่อน
วันอังคารที่ 30 มกราคม 2561
นายกรัฐมนตรีเผยชะลอการสร้างโรงไฟฟ้าถ่านหินเทพาออกไปก่อน
นายกรัฐมนตรีเผยชะลอการสร้างโรงไฟฟ้าถ่านหินเทพาออกไปก่อน
วันนี้ (30 มกราคม 2560) เวลา 13.50 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีกลุ่มชาวบ้านคัดค้าน การสร้างโรงไฟฟ้าถ่านหินเทพา จังหวัดสงขลาว่า ได้มอบหมายให้รัฐมนตรีว่าการกระทรวงพลังงานดําเนินการแก้ไขปัญหา ซึ่งเท่าที่ทราบเบื้องต้นอาจจะต้องชะลอโครงการออกไปก่อน โดยจะมีการชี้แจงอย่างเป็นทางการอีกครั้ง ขณะเดียวกันต้องแก้ไขปัญหาการขาดแคลนพลังงาน และแหล่งพลังงานไฟฟ้าที่จะเข้าไปทดแทนในพื้นที่ภาคใต้ พร้อมฝากไปถึงประชาชนทั้งที่เห็นด้วยและไม่เห็นด้วยว่า ขอให้คํานึงถึงความมั่นคงด้านพลังงานด้วย ตราบใดก็ตามที่ยังมีกลุ่มคนสองฝ่ายรัฐบาลก็ทํางานลําบาก ซึ่งรัฐบาลไม่ต้องการจะใช้กฎหมายอย่างเต็มที่ โดยรัฐบาลจะแก้ไขปัญหาในเบื้องต้นไปก่อนเพื่อไม่ให้เกิดปัญหาความขาดแคลนพลังงานในพื้นที่ ซึ่งแสดงให้เห็นว่ารัฐบาลรับฟังข้อเสนอจากทุกภาคส่วน ถึงแม้รัฐบาลจะมีอํานาจพิเศษก็ตาม
-----------------------------------